
MODEL D’AUTOBAREMACIÓ DE MÈRITS EN EL PROCÉS DE SELECCIÓ PER LA CONTRACTACIÓ TEMPORAL DE MONITOR/A DE LA PLANTILLA DE PERSONAL LABORAL DE REUS ESPORT I LLEURE SA, PER DUR A TERME L’ACTIVITAT DEL PARC DE NADAL 2026/2027

NOM I COGNOMS:
DNI:

6.2 Fase de concurs (Màxim 20 punts)

Aquesta fase no té caràcter eliminatori. Consistirà en la valoració dels mèrits al·legats i justificats documentalment per les persones aspirants que hagin superat la fase d'oposició.

6.2.1. Experiència professional (Màxim 10 punts)

Es valorarà l'experiència demostrada en l'activitat professional, tant en el sector públic com en el sector privat, desenvolupant tasques i funcions de monitoratge que tinguin relació directa amb les funcions definides a la base 1 d’aquestes bases reguladores.

Prorrateig diari: Els períodes de temps inferiors a un mes es prorratejaran per dies, considerant a aquests efectes que el més té 30 dies.
Jornada de treball: Els serveis prestats mitjançant contractes a temps parcial es computaran com a dies sencers d’experiència, independentment del percentatge de la jornada de treball realitzada.

6.2.1.1.Per a la valoració dels treballs en el sector públic (Màxim 7 punts)

Per cada mes (30 dies) de serveis prestats en l’administració pública (Ajuntaments, Consells Comarcals, societats públiques municipalitzades, etc.): 0,35 punts.
Valor per dia treballat: 0,0116 punts/dia.

6.2.1.2. Per a la valoració dels treballs en el sector privat (Màxim 3 punts)

Per cada mes (30 dies) de serveis prestats en empreses privades, entitats de lleure, associacions o com a treballador/a autònom/a: 0,15 punts.
Valor per dia treballat: 0,0050 punts/dia.

6.2.2. Formació i coneixements (Màxim 10 punts)

El Tribunal Qualificador valorarà els títols i certificats oficials aportats en funció de la seva durada i de la relació directa amb les funcions del lloc de treball. Es computaran exclusivament els cursos que tinguin una antiguitat inferior a 10 anys respecte a la data de finalització del termini de presentació d'instàncies, a excepció dels postgraus i màsters oficials.

6.2.2.1. Acreditació de formació específica en el lleure (Màxim 4 punts)

Es valorarà la possessió de les titulacions oficials específiques de l’àmbit de l’educació en el lleure reconegudes per la Generalitat de Catalunya (o equivalents):

· Títol de Director/a d’activitats d’educació en el lleure infantil i juvenil: 4 punts
· Títol de Monitor/a d’activitats d’educació en el lleure infantil i juvenil: 2 punts

Aquestes puntuacions no son acumulables entre si; es puntuarà només la de grau superior.

6.2.2.2. Cursos d’especialització, jornades i seminaris (Màxim 4punts)

Es valoraran els cursos de formació, tallers, jornades i seminaris relacionats amb les funcions de pròpies descrites a la base 1 (primers auxilis, resolució de conflictes, dinàmiques lúdiques, manualitats, atenció a la diversitat, etc.), impartits o homologats per administracions públiques o escoles de lleure reconegudes.

· Cursos de 10 a 24 hores: 0,25 punts per curs
· Cursos de 25 a 50 hores: 0,50 punts per curs
· Cursos de més de 50 hores: 1 punt per curs
Els cursos de durada inferior a 10 hores no es valoraran

6.2.2.3 Titulació superior a l’exigida (Màxim 2 punts)

Atès que el requisit mínim de participació és l’Educació Secundària Obligatòria (ESO) o equivalent, es valorarà la possessió de titulacions acadèmiques oficials de nivell superior, preferentment vinculades als àmbits educatiu, social, sociocultural o esportiu.
· Titulacions Universitàries (Grau, Llicenciatura, Enginyeria, Diplomatura o equivalents): 2 punts
· Cicles Formatius de Grau Superior: 1,50  punts
· Batxillerat o Cicles Formatius de Grau Mitjà: 1 punt

Aquestes puntuacions no són acumulables: el Tribunal només computarà el títol de nivell acadèmic més alt presentat.

